Súčasťou týchto stránok je aj tzv. "roomdesigner" - špeciálna aplikácia, ktorá Vám umožní si pozrieť Vami vybranú podlahu "položenú" v rôznych miestnostiach. Každá miestnosť je inak zariadená, má iné svetelné podmienky a pomáha tak vytvoriť zákazníkovi celkovú predstavu podlahy v čo najrealistickejších podmienkach. Vizualizácia slúži ako doplnok v nákupnom procese a má pomôcť spolu s reálnymi vzorkami vystavenými na predajni, alebo vzorkami zaslanými kuriérom - ukázať konkrétnu podlahu v celej jej farebnej škále. Častokrát sa stáva, že fyzické vzorky ukazujú len časť dekorovej škály konkrétnej podlahy a až na väčšej ploche zákazník získa reálnejšiu predstavu celkového vzhľadu podlahy v priestore. Ďalším dôležitým aspektom, ktorý nám táto aplikácia pomáha si predstaviť, je farebná kombinácia podlahy s farbami iných súčastí interiéru ako sú steny, nábytok, dvere a pod. V programe je možné meniť miestnosti, podlahy, farby stien, orientáciu uloženia podlahy a pod.
Zaujímavou funkciou, na ktorú by sme Vás radi upozornili, je možnosť pozrieť si podlahu v rôznych uhloch priblíženia:
Je možné nahrať fotku vlastnej miestnosti a v štyroch jednoduchých krokoch vytvoriť vizualizáciu vlastného priestoru so žiadanou podlahou. Tu je dôležité upozorniť, že vzniknutá vizuálizácia je orientačná, nakoľko jej výslednú reálnosť ovplyvňuje veľa aspektov, ktoré do toho vstupujú. Prípadná rozdielna svetlosť Vášho interiéru a svetlosť vybranej podlahy sú asi tie najzreteľnejšie. O tieňoch v reálnych situáciach už ani nehovoriac. V každom prípade je roomdesigner výborným nástrojom pri rozhodovaní sa o tej správnej podlahe pre Vaš interiér.
Odkaz na roomdesigner sa nachádza v detaile každej podlahy, alebo si ho vyskúšajte kliknutím TU.
Ak by ste potrebovali pomôcť pri práci s roomdesignerom, neváhajte nás kontaktovať!